open-index/open-wikipedia-markdown huggingface dataset:
Angelina Johnson

**Angelina Johnson** (lahir Oktober 1977) merupakan salah satu watak dalam siri rekaan J.K. Rowling iaitu *[[Harry Potter]]*. Angelina adalah seorang gadis berkulit hitam berambut lebat dan panjang, dua tahun lebih tua daripada Harry. Beliau adalah Chaser dalam pasukan Quidditch Gryffindor.

Dalam Harry Potter dalam Piala Api, beliau adalah salah seorang pelajar Hogwarts yang memasukkan namanya ke dalam Piala Api, namun tidak terpilih. Angelina juga menerima jemputan Fred Weasley untuk pergi ke Majlis Tari Menari Krismas. Mereka menjadi pasangan yang serasi, menari dengan lincah sehingga orang-orang tiada yang mahu mendekati mereka, risau jika tertolak atau terluka. Lee Jordan juga menganggap beliau menarik dan berkali-kali telah mengajaknya untuk bertemu janji, tapi tidak berhasil.

Setelah Oliver Wood meninggalkan Hogwarts, Angelina menjadi kapten Quidditch Gryffindor dan terbukti tidak terlalu tegas terhadap pemainnya dibandingkan dengan Wood. Beliau mengaku menjadi seorang kapten cukup untuk membuat dirinya tertekan dan menyesal kerana terlalu berkeras terhadap Wood semasa dia masih menjadi kapten.

Angelina bergabung dengan Tentera Dumbledore sejak pertemuan di Hog’s Head lagi.

Dalam tiga film pertama, Angelina dilakonkan oleh Danielle Taylor atau dikenali juga sebagai Danielle Tabor. Dalam Harry Potter and the Goblet of Fire dan Harry Potter and the Order of the Phoenix, Angelina diperankan oleh Tiana Benjamin.

## Lihat juga
* Senarai Watak siri Harry Potter
Stadium Indera Mulia

**Stadium Indera Mulia** terletak di Kampung Simee, Ipoh, Negeri Perak. Bangunan ini terletak  bersebelahan dengan Stadium Perak. Fungsinya sebagai tempat permainan pelbagai kegunaan dalam ruang berbumbung adalah sesuai untuk kejohanan bola tampar, bola keranjang, futsal, pameran pendidikan, dan lain-lain.

## Rujukan
  

## Pautan luar
* www.worldstadiums.com
* Facebook Stadium Indera Mulia, Ipoh Perak
Epik

**Wiracarita **(serapan Sangsakerta वीरचरित *vira[[Cerita|carita]]* "pengalaman pahlawan" melalui bahasa Jawa) atau **epik **adalah sebuah genre puisi naratif yang luas, dicirikan dengan kepanjangannya, pelbagai latar, sejumlah watak-watak yang besar dan berat serta jangka masa yang lama. Biasanya melibatkan cerita-cerita zaman kuno ratusan tahun lampau dan kadang-kala sukar untuk difahami kerana ada maksud tersurat dan maksud tersirat. Ia mengemukakan watak wira yang agung dalam satu rentetan peristiwa yang meliputi mitos, lagenda, dongeng dan sejarah. Epik biasanya dianggap penting bagi perjalanan sejarah sesebuah bangsa, dan merupakan sumber inspirasi kepada bangsa yang melahirkan epik tersebut.

Dasar penceritaan epik tertumpu kepada kepahlawanan seseorang wira. Sebagai seorang wira, dia perlu mempunyai sifat-sifat dan perlakuan fizikal yang berbentuk kepahlawanan. Wira harus bersedia menghadapi cabaran dan dapat membuktikan kepahlawanannya. Masyarakat pula dapat menerima dan mengakui kepahlawanan wira tersebut sebagai yang terunggul pada zamannya.

## Ciri-ciri sastera epik
#Wiranya merupakan tokoh yang agung dalam sejarah bangsanya dan dianggap sebagai lambang kemegahan di peringkat antarabangsa.
#Epik mempunyai latar tempat yang luas dan melibatkan latar masa yang panjang untuk menyediakan ruang kepada wira membuktikan kepahlawanannya.
#Epik menonjolkan sifat kepahlawanan wiranya.
#Di dalamnya terdapat unsur-unsur ghaib (supernatural) yang melibatkan kesaktian dan campur tangan kuasa bukan manusia (non-human).
#Pengarangnya memberikan gambaran yang bersifat objektif. Semasa menggambarkan sesuatu peristiwa, pengarang tidak campur tangan dan tidak menyelebahi mana-mana pihak.

## Contoh epik
### Yunani
Antara karya agung dalam genre epik ialah hasil karya Homeros, Dante serta Milton. Homeros adalah penulis berasal dari Yunani Purba yang telah menghasilkan puisi *[[Iliad|Iliás]]* dan *[[Odýsseia]]*.

### Melayu
*Hikayat Hang Tuah

### India

* Mahabharata
* Ramayana

## Lihat juga

* Hikayat

## Rujukan
Puisi naratif

**Puisi naratif** ialah puisi yang memberitahu tentang satu cerita tertentu. Ia termasuklah puisi epik, namun kadangkala nama puisi naratif dikhaskan untuk karya yang lebih pendek dan menarik minat mausia.

Puisi naratif adalah antara genre puisi yang paling tua. Contohnya ialah epik dihasilkan oleh Homer, Iliad dan Odyssey. Sarjana Homer dari Quintus Smyrnaeus dan seterusnya, merumuskan bahawa kedua-duanya sebenarnya merupakan himpunan pusisi naratif yang lebih pendek yang menceritakan setiap episod, dan lebih sesuai diceritakan dalam satu sesi hiburan petang.
Kampung Simee

**Kampung Simee** merupakan sebuah kawasan di Ipoh yang terletak di tepi jalan antara Jalan Sultan Azlan Shah (*Nama Bahasa Inggeris lama*: Tiger Lane) dengan Jalan Tasek. Kampung Simee terkenal kerana terdapat banyak kemudahan dan bangunan peringkat negeri Perak telah dibina di sini. Antaranya bangunan Jabatan Pengangkutan Jalan, Stadium Perak, Stadium Indera Mulia, Plaza Kinta City (atau cawangan Jaya Jusco di Ipoh), dan Makro.
Ang Lee

**Ang Lee** () dilahirkan pada 23 Oktober 1954 di Taiwan. Beliau merupakan seorang pengarah filem yang terkenal dan menjadi fokus media barat.

Ang Lee dilahirkan di pekan Chaojhou di Pingtung, suatu kawasan pertanian di Taiwan. Beliau telah dibesarkan dalam keluarga yang mementingkan pendidikan dan kesustrastaan Bahasa Cina. Ibu bapa Lee telah berhijrah dari China ke Taiwan pada tahun 1949, semasa Perang Candu. Nenek dan datuk Lee terbunuh semasa Revolusi China.

## Pendidikan
Bapa Lee, berasal dari Jiangxi, China menekankan kepentingan mempelajari budaya dan seni (terutamanya kaligrafi Cina) masyarakat Cina. Lee mendapat pendidikan awal di sekolah *Tainan First Senior High School* di mana ayahnya merupakan seorang bekas pengetua sekolah. Beliau kemudian melanjutkan pelajaran ke *National Arts School* (sekarang dikenali sebagai National Taiwan University of Arts) dan menjadi graduan pada tahun 1975. 

Ayahnya ingin Lee menjadi seorang profesor. Namun demikian, Lee hanya menunjukkan minat terhadap seni di kolej. Pada tahun 1979, Lee berhijrah ke Amerika Syarikat. Kemudian pada tahun 1980, Lee berjaya memasuki Sekolah Seni Tisch di Universiti New York. 

Lee mengabggur selama beberapa tahun selepas menamatkan pengajiannya. Kehidupanya pada masa itu ditanggung sepenuhnya oleh isterinya. Lee menjadi suri rumah ketika itu.

## Keluarga
Lee telah berkahwin kepada Jane Lin. Mereka mempunyai dua orang anak hasil daripada perkahwinan mereka iaitu Haan Lee (1984) dan Mason Lee (1990). Kini Lee sedang menetap di Wesrchester, New York dengan anak lelakinya Mason Lee.

## Filem
### Filem arahan Ang Lee
* *Laziness in a Saturday Afternoon*
* *One Day of Ma-Chuan Chen*
* *The Runner* (1980)
* *Beat the Artist* (1981)
* *I Love Chinese Food* (1981)
* *Shades of the Lake*(1982)
* *Fine Line* (1984)
* *Pushing Hands* (1992)
* *The Wedding Banquet* (1993)
* *Eat Drink Man Woman* (1994)
* *Sense and Sensibility* (1995)
* *The Ice Storm* (1997)
* *Ride with the Devil* (1999)
* *Crouching Tiger, Hidden Dragon* (2000)
* *The Hire* (2000)
* *Hulk* (2003) 
* *Brokeback Mountain* (2005)
* *Lust, Caution* (2007)
### Penulis skrip
* Pushing Hands (1992)
* The Wedding Banquet (1993)
* Eat Drink Man Woman (1994)
* Siao Yu (1995)

### Pelakon
* The Wedding Banquet (1993)
* The Hulk (2003)

### Penyunting
* Pushing Hands (1992)
* Eat Drink Man Woman (1994)

### Produser
* *Crouching Tiger Hidden Dragon* (2000)
* *Siao Yu* (1995)

## Pautan luar
* 
* Ang Lee  (Bahasa Cina)
* Ang Lee 64th Venice Film Festival press conference  (English)
Lord William Reid

**Lord William Reid** merupakan seorang ahli politik, ahli Parlimen dan seorang hakim Mahkamah Rayuan  serta seorang seorang Solicitor-General Scotland. Beliau berusia 66 tahun apabila dilantk menjadi pengerusi Suruhanjaya Reid.
Amr Diab

**Amr Abdel Basset Abdel Azeez Diab** (; ) merupakan seorang penyanyi, pelakon, dan komposer yang berasal dari negara Mesir. Amr Diab telah bergiat di dalam dunia hiburan Arab selama 20 tahun. Diab telah menghasilkan album pertamanya berjudul Ya Tareeq pada tahun 1983. Album kedua Diab, Ghanny Men Albak (1984) iaitu album pertama daripada siri rekod yang dihasilkannya dengan Delta Sound; termasuk Hala Hala (1986), Khalseen (1987) dan Mayyal (1988), dengan judul runut yang meningkat sebagai salah satu daripada 10 lagu paling popular di dunia pada masa itu. Kemudian beliau menghasilkan album lain berjudul Shawa'na (1989), Matkhafesh (1990), Habibi (1991), Ayyamna (1992), Ya Omrena (1993), Weylomony (1994) dan Rag'een (1995). Pada tahun 1996, Diab menghasilkan album pertamanya dengan Alam El Phan berjudul Nour El Ain dan memenangi anugerah muzik dunia buat kali pertama yang membuktikan kejayaannya di peringkat antarabangsa dan Diab diiktiraf oleh penutur selain bahasa Arab. Diab merakam empat lagi album bersama Alam El Phan, termasuk Amarain (1999). Diab turut bekerjasama dengan Khaled (untuk lagu "Alby") dan dengan Angela Dimitriou (untuk lagu "Bahebak Aktar"). Pada musim panas 2004, Diab meninggalkan Alam El Phan, lalu mengeluarkan album pertamanya dengan Rotana Records, Leily Nehary dan disusuli dengan Kammel Kalamak (2005) dan El Lilady (2007) yang meraih kejayaan besar.

## Kehidupan Awal
Amr Diab dilahirkan di Port Said, Mesir pada 11 Oktober 1961. Bapanya, Abdel Basset Diab merupakan seorang pekerja di Perbadanan Terusan Suez dan menggalakkan anaknya, Amr Diab untuk menunjukkan bakatnya sebagai seorang penyanyi di majlis-majlis keramaian di sekitar Port Said.

Apabila Amr Diab berumur 6 tahun, bapanya telah membawa beliau ke Perayaan 23 Julai di Port Said di mana mereka telah mengunjungi sebuah stesen penyiaran tempatan dan Amr Diab telah pertama kali menyanyi di radio Mesir dengan menyanyikan lagu kebangsaan Mesir yang bertajuk *Bilady, Bilady, Bilady* (Negaraku, Negaraku, Negaraku). Beliau telah mendapat pujian daripada Gabenor Port Said yang menghadiahkan beliau sebuah gitar.

## Pautan luar

* 
*  Amr Diab in ''musique.arabe''
William McKell

Sir **William John McKell** GCMG (26 September 1891 - 11 Januari 1985), adalah ahli politik Australia, merupakan Perdana Menteri New South Wales dari tahun 1939 hingga ke 1947, dan merupakan Gabenor Jeneral Australia yang kedua belas.
Ivor Jennings

Sir **William Ivor Jennings**, KBE, (16 Mei 1903 - 19 Disember 1965) merupakan seorang peguam British, dan pendidik yang telah pergi ke Ceylon (sekarang Sri Lanka) dalam tahun 1942 dengan satu mandat untuk membina sebuah universiti di tempat tersebut, pada masa itu sebuah koloni. Instisi berkenaan, mengikut model Oxbridge, telah dinamakan sebagai Universiti Ceylon dan merupakan yang pertama ditubuhkan di Colombo, ibu negara Ceylon, sebelum dipindahkan pada tahun 1952 kepada satu kampus khas di Peradeniya.

Pada 1955, Jennings mendapat ijazah kedoktoran kehormat dengan undian senat Universiti Ceylon untuk mengiktiraf jasanya dalam mengasaskan dan membangunkan institusi tersebut. Pada tahun yanh sama, dia kembali ke Britain untuk menyandang jawatan Ketua Trinity Hall, Cambridge. Selepas itu, dia menjadi Naib-Canselor Universiti Cambridge, suatu jawatan yang ketika itu digilirkan di antara ketua-ketua kolej.

Jennings merupakan ahli dalam undang-undang perlembagaan dan seorang penulis buku sahih mengenai cara Perlembagaan United Kingdom berfungsi. Dia juga terlibat dalam mendraf Perlembagaan Persekutuan Malaya sebagai anggota Suruhanjaya Reid.
Abdul Hamid

**Abdul Hamid** () adalah nama Muslim untuk seorang lelaki. Ia dibina daripada perkatan Arab *[[Abdul|Abd]]*, *[[al-]]* dan *[[Hamid]]*. Al-Hamīd merupakan salah satu nama Allah, jadi Abdul Hamid bermaksud "hamba Al-Hamīd" atau "hamba Yang Maha Terpuji".

## Orang
* Abd-ul-Hamid I, Sultan Uthmaniyah
* Abdul Hamid II, Sultan Uthmaniyah
* Sultan Abdul Hamid Halim Shah, Sultan Kedah
* Abdul Hamid Othman, ahli politik Malaysia
* Abdul Hamid b. Hj. Zainal Abidin, ahli politik Malaysia
* Abdul Hamid Pawanteh, Yang Dipertua Dewan Negara Malaysia
* Abdul Hamid Omar, Ketua Hakim Negara Malaysia
* Abdul Hamid Mohamad, Ketua Hakim Negara Malaysia
Apophis (permainan)

***Apophis*** ialah permainan penembak orang-pertama kandungan terbuka yang dimajukan. Ia yang seakan-akan dengan *[[Crysis]]*.

*Apophis* berdasarkan dalam masa depan cereka, apabila makhluk-makhluk asing menyerang Bumi. Pemain memainkan peranan sebagai Josh D. Hayes, ahli Pasukan Delta Amerika Syarikat, siapa yang lengkap dengan senjata dan bahan-bahan masa depan, antaranya ialah "Suit Sistem Nano". Dalam *Apophis*, pemain bertempur dengan tentera Tentera Darat Malaysia dan makhluk asing, dalam empat lokasi yang berbeza: Semenanjung Malaysia; kapal-kapal induk A.S.; di atas Bulan; dan di tempat mana makhluk asing datang dari, bahagian-bahagiannya yang tanpa graviti.

## Pautan luar

* Apophis : Laman utama 
* Apophis : Laman projek
Apophis

**Apophis** boleh rujuk kepada:

* Apep, syaitan Egypt
* *[[Apophis (permainan)|Apophis]]*, permainan penembak orang-pertama kandungan terbuka
* 99942 Apophis, asteroid
Jata Côte d'Ivoire

**Jata negara [[Ivory Coast]]** dibuat dalam tahun 2001. Ditengah jata ini, terdapat perisai yang mempunyai kepala **gajah Savannah**, iaitu gajah Afrika. Kepentingan gajah diambil kira didalam jata ini kerana ia merupakan haiwan yang paling banyak dan mudah didapati, dan gading nya merupakan sumber kepada negara ini. **Matahari** yang kelihatan terbit dibelakang perisai membawa makusd kehidupan baru atau kehidupan bermula. **Kain rentang** yang berada dibawah perisai tertera nama negara ini . Pokok yang berada di sebelah kiri dan kanan perisai ialah **[[kelapa sawit|pokok kelapa sawit]]**.
Illyas (Injil Ibrani)

**Illyas** (Bahasa Ibrani: **אליהו**, *Eliyahu*, Elyuşa , Elyusha , juga digelar **Elias**) adalah seorang nabi dalam Bani Israel pada abad ke-9 SM. Baginda dipertemukan di dalam kitab Al-Quran, Injil Ibrani, Tlamud, Mishnah dan Injil Kristian. Menurut sumber dari buku raja-raja, baginda mempunyai mukjizat membawa api dari langit dan diangkat ke langit dalam sekelip mata. Dalam kitab Perjanjian Baru, Jesus dan Yohanes sering disalah tafsir dan menyangka mereka berdua adalah Illyas. Berdasarkan pada sebuah kitab kenabian di Malachi, kebanyakan orang Yahudi masih menunggu kepulangannya Nabi Illyas walaupun sudah kedatangan tahun Masihi. Legasi Nabi Illyas bersambungan dalam banyak versi dan kepercayaan. Baginda adalah sebahagian besar dari majlis *brit milah* Yahudi dan *Passover seder*, dan juga tradisi termasuk Lillith dan malaikat Sandalphon. 

## Rujukan

## Pautan luar
Daerah Persekutuan Siberia

**Daerah persekutuan Siberia ** (Rusia: Сиби́рский федера́льный о́круг; *Sibirsky federalny okrug*) merupakan diantara 7 daerah persekutuan Rusia. Terletak dikawasan pertengahan kawasan Asia, ia mempunyai penduduk sejumlah 20,062,938 (mengikut bancian 2002), dengan keluasan tanah sehingga 5,114,800 km² (1,974,835.3 mi²).

Wakil dipolmatik untuk daerah persekutuan ini ialah Anatoly Kvashnin. Daerah persekutuan ini bukanlah kawasan Siberia, dimana Siberia ialah kawasan yang merangkumi Rusia Asia yang berada disebelah kanan negara ini (ini tidak termasuk kawasan berhampiran Pasifik).

Dibawah merupakan senarai subjek persekutuan didalam Daerah Persekutuan Siberia ini:



1. Republik Altai
2. Jajahan Altai
3. Republlik Buryatia
4. Wilayah Chita
4a. Negeri autonomi Agin-Buryat
5. Wilayah Irkutsk 
5a. Negeri autonomi Ust-Orda Buryat
6. Republik Khakassia
7. Wilayah Kemerovo
8. Jajahan Krasnoyarsk
9. Wilayah Novosibirsk
10. Wilayah Omsk
11. Wilayah Tomsk
12. Republik Tuva







### Bandar terbesar
Berikut adalah bandar-bandar besar yang terdapat didaerah persekutuan ini:
# Novosibirsk 1,405,569 (populasi 2005)
# Omsk 1,142,773
# Krasnoyarsk 917,195
# Barnaul 631,221
# Irkutsk 582,547
# Novokuznetsk 563,257
# Kemerovo 522,641
# Tomsk 487,357
# Ulan-Ude 352,623
# Chita 308,492
# Bratsk 256,552

## Pautan luar
* https://web.archive.org/web/20040404182505/http://baikaland.tripod.com/russia/sfo.html 
* ''Images of the Siberian Federal District''
El Cuerpo del Deseo

**El Cuerpo Del Deseo** merupakan sebuah telenovela yang berasal dari Colombia. Rancancan ini telah di tayangkan di Malaysia melalui siaran TV berbayar di Astro Prima.

## Pengenalan Cerita

Pedro Jose Donoso adalah seorang jutawan terkenal yang berusia lebih kurang 67 tahun dan pada usia tuanya beliau menerima seorang cinta sejati yang cantik bernama Isabel Arroyo. Isabel menyintai Pedro atas dasar kekayaan yang dimiliki oleh Pedro dan mendapat tentangan hebat dari anak perempuan Pedro iaitu Angela. Pedro akhirnya mati menemui ajal dengan mendapat serangan jantung dan pada masa yang sama roh Pedro kembali ke badan seseorang yang bernama Salvador.

## Jalan Cerita

## Motif Cerita
Ahlam

**Ahlam** () merupakan seorang penyanyi popular di Bahrain. Beliau telah mendapat kewarganegaraan Emiriah Arab Bersatu pada 1996.

Beliau berjaya menghasilkan 9 buah album dan amat popular di dunia Arab khususnya di rantau Teluk.

## Kehidupan Awal
Ahlam Ali Shamsi dilahirkan pada 13 Februari 1968 di Negeri-Negeri Gencatan Senjata (kini Emiriah Arab Bersatu).

Beliau mula menyanyi pada peringkat awal umurnya iaitu ketika di zaman kanak-kanak lagi. Beliau selalu membuat persembahan di majlis-majlis perkahwinan dan keraian di sekitar negara Teluk. Ketika inilah bakatnya telah diperhatikan oleh seorang komposer Kuwait bernama Anwar Abdullah

## Karier Sebagai Penyanyi
Kemudian beliau telah menandatangani sebuah kontrak dengan *Funoon Al Emarat*, sebuah syarikat rakaman di rantau Teluk. Anwar Abdullah telah membantu beliau dalam menerbitkan albumnya yang pertama berjudul *Ahlam* (Mimpi-mimpi). 

Beliau sekarang di bawah naungan syarikat rakaman *Rotana*.

Beliau telah dinobatkan oleh Muhammad Abdo, seorang penyanyi popular Arab Saudi sebagai seorang yang mempunyai suara *Khaliji* (rantau Teluk) yang 100% tulin.

Ahlam merupakan antara artis yang terkaya di dunia Arab dan merupakan antara artis yang mendapat bayaran tinggi daripada *Rotana*.

## Kehidupan Peribadi
Ahlam telah berkahwin dengan seorang juara lumba kereta rally yang berasal dari Qatar, Mubarak Al Hajiri dan mereka mempunyai seorang anak lelaki bernama *Fahid*.

## Pautan Luar

* http://www.ahlamvoice.ws - laman web rasmi Ahlam.
* http://www.ahlamworld.net
*
Aline Khalaf

**Aline Khalaf** () merupakan seorang penyanyi lagu pop Arab di Lubnan.

## Kehidupan awal
Minat Aline Khalaf kepada muzik pada peringkat awal kehidupannya, telah membawa beliau untuk menyertai sebuah rancangan hiburan untuk penyanyi-penyanyi amatur di Lubnan yang dikenali sebagai *Layaly Libnan* (Malam-malam Lubnan) di mana beliau telah berjaya memenangi medal emas pada pertandingan itu.

## Kerjaya dalam dunia hiburan
Kemudian beliau mula menyanyi bersama beberapa penyanyi-penyanyi terkenal di dunia Arab di restoran-restoran popular di sekitar Lubnan.

Beliau telah mengikat kontrak dengan syarikat rakaman *Relax-In* dan terus mendapat sambutan dengan singlenya yang pertama *Khayfa Minnak* (Takut Padamu).

Kemudiannya lagi *Bousat Al Rih* telah melonjakkan lagi nama beliau di dalam dunia hiburan Arab.

Apabila album *Ya Zein* dikeluarkan di pasaran, beliau telah pun memcipta nama dan menjadi antara artis popular di Lubnan. Beliau juga berjaya mendapat sambutan untuk album beliau seterusnya yang bertajuk *Wayed Wayed*.

Album yang mempunyai impak yang menakjubkan dalam karier beliau adalah *La Ley Lah* di mana beliau telah memilih lagu tersebut untuk video klip terbaru beliau.

Albumnya yang berikut *Azz Alayya* kemudiannya dikeluarkan dan amat popular dengan single *Law Endak Kalam*.

Album beliau yang terkini adalah 'Aloulak Eih'' (Apa Yang Kau Katakan?)

## Pautan luar
*
Negara kota

**Negara kota** boleh ditakrifkan sebagai sebuah negara yang berbentuk kota atau bandar yang memiliki wilayah, memiliki rakyat, dan pemerintahan berdaulat penuh. Negara kota biasanya memiliki wilayah yang kecil yang memiliki luas sebesar kota pada umumnya. Oleh itu, negara kota boleh dilihat sebagai sebuah manifestasi awal negara.

Menurut Aristotle pula, pembentukan sesebuah masyarakat yang sempurna lahir daripada gabungan tiga institusi, iaitu keluarga, bandar dan gabungan beberapa buah kampung yang membentuk sebuah negara kota. Namun begitu, setiap negara kota mempunyai ciri dan bentuk yang berbeza-beza.

Contoh negara kota terkini yang berdaulat ialah Singapura, Monaco dan Kota Vatican.

## Lihat juga
* Negara (politik)
* Negara bangsa
* Negara mikro
Daerah Persekutuan Pusat

**Daerah Persekutuan Pusat**(Rusia: Центра́льный федера́льный о́круг; *Tsentralny federalny okrug*) merupakan salah satu dari daerah persekutuan yang terletak di barat Rusia. Dengan mempunyai keluasaan 650,700 km² (251,236.7 mi²) sehingga dan populasi 38,000,651 (mengikut bancian 2002).



# Wilayah Belgorod
# Wilayah Bryansk
# Wilayah Ivanovo
# Wilayah Kaluga
# Wilayah Kostroma
# Wilayah Kursk
# Wilayah Lipetsk
# Moscow
# Wilayah Moscow
# Wilayah Oryol
# Wilayah Ryazan
# Wilayah Smolensk
# Wilayah Tambov
# Wilayah Tver
# Wilayah Tula
# Wilayah Vladimir
# Wilayah Voronezh 
# Wilayah Yaroslavl
Negeri autonomi Ust-Orda Buryat

**Negeri autonomi Ust-Orda Buryat** (), atau **Ust-Orda Buryatia**, merupakan satu subjek persekutuan Rusia (sebuat negeri autonomi) Wilayah Irkutsk. Dengan mempunyai keluasan  22,138.1&nbsp;km² dan berpopulasi sehingga (Bancian 2002). Ust-Ordynsky, merupakan pusat pentadbiran, dan ia merupakan kawasan yang paling luas dan padat dengan populasi iaitu sebanyak&nbsp;14,335.

Didalam pungutan undian populasi yang dijalankan pada 16 April, 2006, majoriti penduduk didalam Wilayah Irkutsk dan Negeri autonomi Ust-Orda Buryat bersetuju untuk bersatu. Mengikut, surahanjaya pilihanraya, 68.92% penduduk Wilayah Irkutsk dan 99.45% penduduk Ust-Orda Buryatia mengamibl untuk mengunti, dan menjadikan salah satu kehadiran untuk mengundi yang terbaik sejak pilihanraya Rusia 2003. Pergabungan kedua kawasan ini tealh diluluskan oleh pungutan majoriti. Dengan, persetujuan tersebut, pergabungan ini akan dilangsungkan secara rasmi pada 1 Januari, 2008.

Bahasa Rusia merupakan bahasa rasmi di negeri autonomi ini, namun bahasa rasmi tempatan ialah Buryat. Kawasan Ust-Orda Buryat mempunyai 6 daerah pentadbiran dan 77 pentadbiran kecil atau luar bandar. Tiada bandar di negeri autonomi ini. 

### Zon waktu
Ust-Orda Buryatia terletak di dalam zon waktu Zon waktu Irkutsk (IRKT/IRKST). UTC ditambahkan dengan +0800&nbsp;(IRKT)/+0900&nbsp;(IRKST). Manakala mengikut zon waktu Moscow ditambah dengan +0500. 

## Rujukan
Haji Ali Pulau Pisang

**Haji Mohd Ali Solahuddin bin Awang** atau lebih dikenali sebagai **Haji Ali Pulau Pisang**  merupakan salah seorang seorang guru pondok pertengahan abad ke-20 yang paling ternama di Kelantan. Murid harapan Tok Kenali terkanan yang mewarisi ilmu tatabahasanya arab nya. 

Haji Mohd Ali Solahuddin b. Awang dilahirkan di mukim Pulau Pisang, daerah Badang, Kota Bharu pada tahun 1899. Ibunya bernama Wan Kalsom. Beliau adalah anak ketiga daripada 9 beradik. 

Selain Tok Kenali, guru-guru tempatan lainnya termasuk juga Hj. Abdul Malek Sungai Pinang, Tok Pulau Ubi, dan Tok Kemuning. 

Namanya timbul kerana kealimannya dalam ilmu soraf sehingga digelar "Tok Sibaweh". Tidak hairanlah jika Madrasah al-Falah (nama rasmi pondok Pulau Pisang) yang dibangunkan beliau di Teluk Chekering, Pulau Pisang senang menjadi tarikan para pelajar pondok. Sementelahan pula, seawal 1932 lagi, Hj. Ali dipilih menganggotai Jemaah Ulama' MAIK yang dipengerusikan oleh Dato' Haji Ahmad Maher al-Azhari (Mufti Kerajaan Kelantan).

Berikutan dengan kematian Haji Saad Kangkong (1943), beliau dipinjam sebagai guru agama kelas khas di Jami' Merbau al-Ismail yang menampung ramai pelajar elit dari dalam dan luar Kelantan pada awal dekad 1940-an, berkhidmat sehingga 1 Mac 1946. Selepas itu kembali semula ke kampus Masjid Muhammadi.

Antara murid-murid jempolannya ialah Dato' Haji Ismail Yusoff, Ustaz Dato' Yusoff Zajy Yaakub, Ustaz Wan Mohd Saghir Wan Konok Pasir Pekan, Ustaz Azhari Abdul Rahman Melor, Haji Daud Getting, dan lain-lain.

Ulama kesayangan Dato' Mufti Haji Ahmad Maher ini kembali ke rahmatullah di kediamannya di Kg Limau Putenge, Pulau Pisang pada pukul 7.05 pagi Khamis 11 Rejab 1388 bersamaan 3 Oktober 1968 dengan meninggalkan dua buah karya bercetak yang mengupas tentang ilmu soraf dan terjemahan surah Yasin.

## Rujukan

* Rencana asal oleh Ismail Che Daud 

## Pautan luar
* Tuan Guru Haji Ali Pulau Pisang (1899-1968) 
* Haji Ali Pulau Pisang-Gugurnya Bintang Yang Berkilau
* Ilmuwan Nusantara: Mutiara Ilmu Tanah Serumpun. oleh Nik Mohd Rosdi bin Nik Ahmad
* [Haji Ali Pulau Pisang (1899 - 1968)](http://abzahidi2001.tripod.com/Tokoh.htm#Haji%20Ali%20Pulau%20Pisang%20(1899%20-%201968))
Haji Awang Lambor

**Haji Abdullah bin Haji Omar** (1900 &ndash; 20 April 1963) atau lebih dikenali sebagai **Haji Awang Lambor** merupakan salah seorang guru pondok yang paling berpengaruh di Jajahan Tumpat pada pertengahan abad ke-20 Masihi. 

Beliau merupakan ulama yang seangkatan dengan Haji Mohd Saleh Pedada, Haji Yaakub Kelong, Haji Daud Getting dan Haji Pak Man Berangan. 

Haji Abdullah bin Haji Omar dilahirkan di Kampung Padang Merbau, Lambor, Wakaf Bharu, sekitar 1900. 

Bapanya Haji Omar bin Haji Abdul Rahman-lepasan pondok di Patani-ialah seorang Khatib di surau mukim Jal Kecik, juga adik kepada Haji Yusuf bin Haji Abdul Rahman, Imam Tua mukim Meranti di Jajahan Pasir Mas. 

Datuknya Haji abdul Rahman yang berasal dari Kota Bharu Reman, adalah iman perintis di surau Mukim Jal Kecik. Beliau sendiri bersepupu dengan Hajjah Zainab bt Haji Yusoff yang kemudiannya menjadi isteri kepada Tuan Guru Haji Mohd Zain Meranti, guru awalnya. Seorang sepupunya lagi ialah Haji Ahmad bin haji Yusoff , Imam Mukim meranti yang meninggal dunia pada 21 Ogos 1961. Juga bertalian dua pupu dengan Tuan Guru haji Abdullah bin Haji Ali, Kg. Jalah , Bunut Susu (meninggal 2 Ogos 1931). 

Manakala Pak Chu Haji Amat Saman bin Haji Abu, guru Al-Quran ternama di kawasan Lambor/ Kubang Batang sebelum bah Air Merah (1926) itu pula ialah abang iparnya. Kerana latarbelakang keluarga yang sedemikian maka tidak hairanlah jika beliau sudah mula terdedah kepada pengajian asas agama sejak kecil lagi.

Selepas menuntut beberapa ketika dengan Tok Kenali dan Tok Selehong, Beliau pergi menamat di Kota Makkah selama 9 tahun lagi. Barisan gurunya termasuk Syeikh Omar Hamdan, Tuan Mukhtar Bogor, Tok Senggoro, Tok Shafie Kedah, Pak Chik Wan Daud Patani, Haji Sulong Patani, Pak Da Ali Patani dan Syeikh Muhammad bin Syeikh Nik Dir Patani. 

Pada 1934, pulang ke Kelantan lalu mendirikan Pondok Lambor yang telah melahirkan tokoh-tokoh seperti Haji Mat Nor Rushdi Haji Awang Gagah (pengasas Pondok Tasat di Legor, Thailand), Haji Wan Mat Wan Saleh (pendiri Pondok Paya Ular di Bunut Susu), Haji Mohd Nor Haji Abdullah (guru Pondok Teliar), Pak Su Che Wil Haji Abdul Rahman (Imam Tua mukim Delima), Pak Su Loman (Imam Bunut Susu), Haji Yaakub Awang, Kg Jelutong, Gunong, Bachok dan Haji Che Wil Abdul Latif, Kg Meranti Besar. 

Tuan Guru Haji Awang Lambor berpulang ke rahmatullah pada pukul 3 petang Sabtu 27 Zulkaedah 1382 bersamaan 20 April 1963 dan dikebumikan di tanah perkuburan Islam Pondok Lambor, Wakaf Bharu.

## Rujukan
* Rencana asal oleh Ismail Che Daud


## Pautan luar
* Bermula Dengan Alif. By Hashim Latiff
* [Haji Awang Lambor (1900 - 1963)](http://abzahidi2001.tripod.com/Tokoh.htm#Haji%20Awang%20Lambor%20(1900%20-%201963))
Abdul Malek Hasan

**Haji Abdul Malek bin Hasan** (1834 &ndash; 18 Disember 1934) atau lebih dikenali sebagai **Tuan Guru** **Haji Abdul Malek Sungai Pinang** ialah seorang tuan guru pondok di Kelantan. Beliau ialah datuk kepada Dr. Nik Safiah Karim, pakar rujuk bahasa di Malaysia.

## Kehidupan
Haji Abdul Malek dilahirkan pada tahun 1834 di Kampung Sungai Pinang, Wakaf Bharu, Tumpat dari kalangan keluarga yang sangat miskin. Beliau menuntut ilmu di Pondok Bendang Daya, Pattani selama tujuh tahun dan di Makkah selama 10 tahun. 

Selepas 10 tahun di Tanah Suci Makkah, Haji Abdul Malek kembali dan membuka sekolah pondok di tepi Sungai Pinang dan sejak itu, beliau menerima ramai anak murid termasuk Tok Selehor.

Di peringkat negeri pula, beliau menjadi penasihat oleh Sultan Mansor Ibn Sultan Ahmad dalam penguatkuasaan undang-undang Islam.

## Keilmuan dan warisan
Beliau masyhur alim al-Quran dan kitab Jawi. Selain mengajar al-Quran dan kitab Jawi, beliau banyak terlibat dalam usaha membanteras amalan khurafat dan syirik, termasuk memuja kubur serta amalan ilmu sihir. Beliau merupakan tokoh seangkatan dengan Tok Mesir, Tok Ayah Kerasak, Haji Nik Mat Dagu dan Haji Ismail Pengkalan Paung. Merupakan rakan akrab Haji Abdul Latif Jalaluddin ( Bilal Masjid Kayu Kota Bharu ). 

Kebanyakkan murid-murid Tuan Guru Haji Abdul Malek diberkati Allah dengan ilmu mereka serta berjaya melahirkan barisan pendidik pelapis pada zaman masing-masing. Antara murid-murid kenamaannya: Tok Jerulung @ Haji Mohd Said Muhammad, Haji Samad Hasan Padang Chenok, Haji Che Mat Taib Pasir Pekan Hilir, Haji Ismail Musa Temangan, Haji Wan Abdullah Kg.Chap/Sungai Pinang, Wak Haji Khatib Ahmad Bemban/Binjai, Tok Kedah @ Haji Idris Penggawa Kangkong, Haji Mahmud Ali (Imam Kangkong), Haji Daud Saamah (bapa kepada Tuan Guru Haji Saad Kangkong), Haji Mohd Akib Ismail Kg.Kelar, Tuan Guru Haji Ali Pulau Pisang, Tuan Guru Haji Abdullah Senik (pengasas Pondok Padang di Pasir Mas, Tuan Guru Haji Wan Ahmad Abdul Halim (pengasas Pondok Padang Jelapang, Tuan Guru Haji Abdul Rahman Osman (pensasas Pondok Selehong), Tuan Guru Haji Yusuff Abdul Rahman (pengasas Pondok Pulau Ubi), Haji Ibrahim Tok Raja (Mufti Kerajaan Kelantan) dan Haji Seman Sering (kemudian lebih terkenal dengan nama Syeikh Osman Jalaluddin al-Kelantan) 

## Meninggal dunia
Haji Abdul Malek meninggal dunia di Sungai Pinang pada malam Rabu 12 Ramadhan 1353 bersamaan 18 Disember 1934.

## Rujukan

## Pautan luar
* Tokoh Kelantan di Laman Pendidikan Kelantan 
* http://abzahidi2001.tripod.com/Tokoh.htm#Haji%20Abdul%20Malek%20Sungai%20Pinang%20(1834%20-%201934)
* Tuan Guru Haji Abdul Malek Sungai Pinang (1834-1934) 
* Makam (Tomb of) Haji Abdul Malek, Sungai Pinang, Tumpat
Haji Yaakub Lorong Gajah Mati

**Haji Yaakub bin Haji Ahmad** (atau dieja **Haji Yaacob**) ialah seorang guru agama di Kota Bharu, Kelantan pada suku kedua abad ke-20 masihi.

## Latar belakang.
Haji Yaacob dilahirkan di Lorong Gajah Mati, Kota Bharu pada 1895. Kerjaya awalnya bermula sebagai kerani di Mahkamah Syariah Kota Bharu dan pernah ditugaskan mengambil peringatan mesyuarat Jemaah Ulama Majlis Agama Islam Kelantan (MAIK). Mulai 1 April 1992, beliau dilantik sebagai guru di Madrasah Muhammadiah dengan gaji permulaan RM20 sebulan. Selepas 15 tahun, mulai 1 Julai 1938, beliau ditukarkan sebagai guru kitab di Masjid Muhammadi yang berperanan sebagai pusat pengajian pondok terpenting di Kelantan ketika itu. Gajinya meningkat kepada RM 28 sebulan. Seterusnya mulai 1 Januari 1940 bertukar ke Jami' Merbau al-Ismaili ( nama awal Maahad Muhammadi ) apabila pengajian kitab di Masjid Muhammadi berpindah kesitu. Gaji bulanannya ( sejak awal 1940 ) ialah RM34 dan beliau kekal berkhidmat disitu sehingga 1945. 

Antara murid-murid harapannya tersenarailah nama nama seperti Tuan Guru Dato' Haji Nik Abdul Aziz ( Menteri Besar Kelantan sekarang ), Dato' Haji Ismail Yusoff ( bekas mufti kerajaan Kelantan), Tuan Guru Engku Haji Syed Hassan Lemal, Tuan Guru Haji Awang Nuh Beris Kubur Besar, Ustaz Wan Muhd Saghir Kg. Baru , Pasir Pekan , Tuan Guru Haji Abdul Wahid Sungai Udang (Melaka) dan Tuan Guru Haji Ahmad Osman, Hutan Palas , Bukit Keplu , Kodiang (Kedah). Kewibawaan dan pengalaman luasnya sedemikian melayakkan beliau dilantik mengganggotai jemaah ulamak MAIK ( seawal 1932 ) beberapa penggal. Pada mulanya beliau termasuk pengikut Sidi Muhammad Al-Azhari (pengembang tarekat Ahmadiyah di negeri Kelantan) tetapi kemudian mengubah sikap iaitu setelah beliau berdamping dengan Maulana Tok Khurasan, guru perintis ilmu hadis di Kelantan. 

## Meninggal dunia
Tuan Guru Haji Yaakub meninggal dunia di Kota Bharu pada waktu fajar hari Sabtu 6 Jamadil awal 1376 bersamaan 8 Disember 1956 dengan meninggalkan antara lain tiga orang putera yang dikenali ramai :- Dato Haji Hussin ( ahli perniagaan ) - pewakaf Masjid Al-Muttaqin di Lundang dan Masjid al-Ihsan di Dusun Muda, Kota Bharu. Dato Haji Hassan ( Pengasas Pustaka Aman Press, Kota Bharu dan pewakaf Sekolah Islam Aman Kota Bharu ) Ustaz Yusoff Zaky @ Dato' Sri Setia Panglima Di Raja (pengarang terkemuka pengasas Pustaka Dian Kota Bharu dan Perterjemah Tafsir fi Zilal al- Quran.)

## Rujukan

## Pautan luar
* http://abzahidi2001.tripod.com/Tokoh.htm#Haji%20Yaakub%20Lorong%20Gajah%20Mati%20(1895%20-%201956)
* http://wind.prohosting.com/tantawi/artikel/biodataulama.html 
* Tokoh Kelantan di Laman Pendidikan Kelantan
Tengkorak

**Tengkorak** () ialah sejenis struktur bertulang yang boleh didapati pada manusia dan banyak haiwan. Hidupan yang mempunyai tengkorak dpanggil kraniat. Tengkorak berfungsi sebagai rangka untuk kepala. Ia mengampu struktur muka dan melindungi kepala dari kecederaan. Tengkorak terdiri dari dua tulang: kranium dan mandibel.


Image:Hippo skull dark.jpg|Tengkorak badak air
Image:Trex skull.png|Tengkorak Tyrannosaurus
Image:Felis catus-skull-drawing.jpg|Tengkorak kucing
Image:Nutriaschädel.jpg|Tengkorak coypu, rodent biasa
Image:Bulldog-skull.JPG|Tengkorak anjing buldog
Image:George's skull1.jpg|Tengkorak gerbil


## Pautan luar

*Animal Skull Collection (Over 300 animal skull images compiled by U.S. high-school teacher)
*Site with pictures of various animal skulls (commercial supplier)
*Skull terminology site by Texas A&M
*Anatomy of cranial cavity.
*Dept of Anth Skull Module 
*Skull Anatomy Tutorial. 
*Diamond Studded Skull
Globe Shoes

**Globe Shoes** merupakan satu jenama kasut dan pembuat kasut untuk sukan meluncur. Ini termasuk papan dan air. Pengasasnya iaitu Matt Hill, Steven Hill dan Peter Hill telah membentuk kasut ini di Melbourne, Australia. Ibupejabat bagi syarikat ini terletak di Melbourne. 

Antara-antara pengguna kasut jenama ini kebanyakkannya terdiri daripada peluncur papan yang profesional seperti Rodney Mullen, Paul Machnau, Mark Appleyard, Matt Mumford, Greg Rodney Mullen, Paul Machnau, Mark Appleyard , Matt Mumford, Greg Lutzka, Jake Duncombe, David Gonzalez, Chris Haslam dan Luis Lay. Professional skateboarder and Darkstar Skateboards owner Chet Thomas retired his pro model shoe with Globe and is now the skate brand manager.

Dengan cuba memperluaskan pasarannya, Globe tealah mengeluarkan satu siri video papan-luncur melalui internat yang dijudulkan sebagai **United By Fate**.

Globe merupakan antara penyumbang paling kerap untuk acara papan-luncur bagi X-Games.
Haji Daud Bukit Abal

**Haji Daud Shamsuddin bin Haji Omar al-Libadi** (1903 - 1 Februari 1976) atau lebih dikenali sebagai **Haji Daud Bukit Abal** merupakan syeikh tarekat Ahmadiyah terpenting di rantau ini selepas generasi Mufti Haji Wan Musa/Sidi Muhammad al-Azhari/Syeikh Mohd Said Linggi. Beliau merupakan adik kandung Tuan Guru Haji Mat Limbat/Gong Kemudu. 

Haji Daud Shamsuddin bin Haji Omar al-Libadi dilahir di Kampung Kerasak, Limbat, Kota Bharu sekitar 1903. Ibunya, Wan Halimah bt. Hj. Ismail ialah adik kepada Tuan Guru Haji Wan Ahmad bin Haji Ismail (lebih terkenal dengan panggilan Haji Awang Limbat). Manakala bapanya, Haji Omar bin Haji Taib berasal dari Kg. Mentera, Bukit Marak.

Antara guru-guru awalnya, Haji Awang Limbat, Haji Sulaiman Kubang Kachang, Tok Kenali, Tok Seridik, Haji Omar Sungai Keladi, Haji Nik Abdullah Khatib, Yaakub Legor dan Tok Khurasan.

Di kota Makkah pula, antara lain beliau mendalami pengajiannya dengan SyiekOmar Hamdan, Syiek Mohd . Ali al-Maliki , Syeikh Hasan al-Masyat, Syeikh Hasan al-Yamani, Syeikh Muhammad al-Azhari Syeikh Mohd. Shafie kedah(tok Shafie). Kedua-dua penama akhir inilah yang banyak mencurahkan amalan terekat Ahmadiyah (termasuk ilmu Ihsanudin) kepadanya. 

Peringkat awalnya kurang mendapat sambutan- mungkin kerana namanya belum terserlah. Hanya selepas 1968 barulah majlis ilmunya mendapat perhatian ramai. Kupasan ilmu usuludin, furu'uddin (fiqh 4 mazhab) dan ihsanuddin yang menjurus kepada pengamalan zikir terekat kemudiannya terbukti sangat popular. Untuk kemudahan murid-muridnya beliau mengulang cetak karyanya sendiri, iaitu Risalat al-Aqaid wa al-Fawaid (cetakan pertama 1965), dan pada awal 1970-an diedarkan pula stensilan Risalat al-Tasawuf yang sempat disusun setakat 8 siri sahaja kerana masalah kesihatannya.

Tuan Guru Haji Daud meninggal dunia di Bukit Abal ketika pondoknya sedang berkembang maju, iaitu pada pukul 2 petang Ahad 1 Safar 1396 bersamaan 1 Februari 1976.

Warisan ilmunya kini desebarkan pula oleh tokoh-tokoh seperti tuan Guru haji Ghazali Tunjong, Pak Da Awang Kampung Pek, Ustaz Mustafa Muhammad al-Ahmadi (pengarang buku Mengenal Diri dan Wali Allah yang sangat popular itu), Ustaz Wan Hasan Bukit Tanah (ahli Jemaah Ulama MAIK), Drs Abdul Rahman haji Ahmad (Timbalan Ketua Pengelola Dakwah Halaqat Negeri Kelantan) dan Prof Dr. hamdan Hassan (Universiti Brunei Darussalam).

## Rujukan

* Rencana asal oleh Ismail Che Daud

## Bacaan lanjut
* Sumbangan Haji Daud Bin Haji Omar Al-Libadi Bukit Abal Dalam Perkembangan Tasawuf Di Kelantan

## Pautan luar
* TUAN GURU HAJI DAUD BUKIT ABAL (1906 – 1976)-BAHAGIAN KE 2
* http://abzahidi2001.tripod.com/Tokoh.htm#Haji%20Daud%20Bukit%20Abal%20(1903%20-%201976)
* TOKOH ULAMA' NUSANTARA : HAJI DAUD BUKIT ABAL
The Simpsons Movie

**The Simpsons Movie** ialah filem animasi 2007 berdasarkan siri animasi *[[The Simpsons]]*, diarahkan oleh David Silverman, dan dikeluarkan pada 27 Julai, 2007. Filem ini yang diterbitkan oleh James L. Brooks, Matt Groening, Al Jean, Mike Scully, and Richard Sakai dan ditulis oleh sebelas daripada penulis siri televisyen: Scully, Jean, Brooks, Groening, George Meyer, David Mirkin, Mike Reiss, John Swartzwelder, Jon Vitti, Ian Maxtone-Graham dan Matt Selman. Ia membintangi pelakon-pelakon dari siri televisyen: Dan Castellaneta, Julie Kavner, Nancy Cartwright, Yeardley Smith, Hank Azaria, Harry Shearer, Pamela Hayden, Tress MacNeille dan mempunyai Albert Brooks dalam peranan tetamu, Tom Hanks dan Green Day. Ia telah ditayangkan di Amerika Syarikat pada 26 Julai 2007.

## Rujukan

## Pautan luar

*
*
*
*
*
*
Kotak

**Kotak** merupakan sejenis bekas yang mempunyai pelbagai bentuk. Apabila bentuknya tidak dinyatakan biasanya kotak itu berbentuk kubus dan kuboid. Sungguhpun begitu kotak mungkin mempunyai keratan rentas yang berbentuk segi empat tepat, bulat, bujur; mempunyai bahagian atas yang condong atau berkubah, atau sisi tidak tegak. Kotak biasanya dibuka dengan menaik, menggelunsur atau mengalihkan penutupnya, yang mungkin berengsel dan/atau diikat dengan selak, kancing atau kunci. Walau apa bentuk dan tujuannya atau dari bahan apa ia dihasilkan, ia merupakan hasil dari peti, salah satu perabot domestik tertua. Kegunaannya tidak terbatas dan pelbagai objek boleh diletakkan ke dalamnya bagi pelbagai tujuan.

## Bacaan lanjut

*  — A guide detailing how best to package items that need to be shipped. Includes technical information about using cardboard (corrugated) boxes.
* Recycling and Reuse of Corrugated Boxes  — A brief history and explanation of the reuse and recycling of corrugated cardboard, containers and boxes.
Ismail Abdul Majid

**Haji Ismail bin Haji Abdul Majid** atau lebih dikenali sebagai *Ismail al-Kalantani* ("Mufti Kerajaan Pontianak") atau juga sebagai *Haji Ismail Pontianak* merupakan seorang tokoh ulama perantau. Khatib Masjid Muhammadi dekad 1940-an yang paling popular. Lahir pada 1882 sezaman dengan Mufti Haji Idris, Dato Perdana Haji Nik Mahmud, Tok Seridik dan Syeikh Osman Jalaluddin al-Kalantani. 

Haji Ismail bin Haji Abdul Majid lebih dikenali dengan panggilan Haji Ismail Pontianak kerana lamanya beliau berkelana dan bermastautin di Pontianak (Kalimantan Barat), bahkan pernah dilantik menjadi Mufti Kerajaan Pontianak - berkhidmat selama suku abad (1910 - 1935). 

Meskipun demikian, Haji Ismail akhirnya kembali menetap di Kelantan. Kerjaya awal tokoh lepasan Makkah ini dalam Perkhidmatan Majlis Agama Islam Kelantan (MAIK) bermula pada 1 Januari 1940 apabila beliau dilantik menjadi guru kitab di Jami' Merbau al-Ismaili dengan gaji permulaan $47.50 sebulan.Selanjutnya, beliau dipilih menganggotai Jemaah Ulama MAIK (10 April 1940 hingga 8 Februari 1947).Selain daripada itu, dilantik sebagai Penterjemah Arab (semenjak 1 Julai 1941). 

Zaman gemilang perkhidmatannya bermula pada 1 Mei 1943 apabila beliau dilantik menjadi Khatib di Masjid Muhammadi, Kota Bharu. Berbeza dengan tokoh-tokok khatib sebelumnya yang masih terikat dengan nota atau teks Arab sepenuhnya, Haji Ismail memperkenalkan khutbahnya secara spontan, dalam bahasa ibunda pula, terbukti sangat berkesan. Walaupun khutbahnya agak panjang, tetapi ahli jemaah tidak bosan. Ini kerana beliau bijak menyusun kata, pandai menyelit ungkapan bahasa "segar" bersesuaian dengan suasana yang mampu membuat sidang hadirin tidak jemu atau mengantuk.Beliau bukan sahaja popular di kalangan ahli jemaah dan anak-anak muridnya, malahan sangat disenangi oleh Sultan Ibrahim sehinggakan dilantik menjadi guru agama merangkap Imam di Istana baginda. 

Khatib panutan ini meninggal di rumahnya, Jalan Pengkalan Chepa, Kota Bharu pada tengah malam Isnin 18 Muharram 1370 bersamaan 29 Oktober 1950 dan dikebumikan di Kampung Labok, Machang - kampung asalnya. 

Satu-satu pusaka penulisan beliau yang diketahui sempat dicetak edar ialah Kitab Pedoman Kemuliaan Manusia (cetakan pertama 1938), setebal 320 muka iaitu sebuah karya "bunga rampai". 

## Rujukan
* Rencana asal oleh Ismail Che Daud 

## Rujukan


## Pautan luar
* Syeikh Wan Sulaiman - Syeikhul Islam Kedah Darul Aman - Utusan Malaysia - 19/04/2004 
* Tokoh-tokoh ulamaʹ Semenanjung Melayu, Volume 1, Ismail Che Caud, Kelantan. Majlis Ugama Islam dan Adat Istiadat Melayu
* Tokoh Kelantan di Laman Pendidikan Kelantan 
* Ismail al Kalantani.
* [Haji Ismail Pontianak.](http://abzahidi2001.tripod.com/Tokoh.htm#Haji%20Ismail%20Pontianak%20(1882%20-%201950))
* Haji Ismail Pontianak 
* Ismail al-Kalantani - Mufti Kerajaan Pontianak, Oleh WAN MOHD. SHAGHIR ABDULLAH
* Tuan Guru Haji Ismail Pontianak (1882-1950)
* HAJI ISMAIL PONTIANAK (1882 – 1950)
Sukarelawan Pertubuhan Bangsa-Bangsa Bersatu

**Sukarelawan Pertubuhan Bangsa-Bangsa Bersatu (UNV)** (bahasa Inggeris: *United Nations Volnteers*) merupakan badan Pertubuhan Bangsa-Bangsa Bersatu yang berperanan menggalakkan dan memupuk semngat kesukarelawanan demi kemajuan yang efektif di kalangan masyarakat sedunia. UNV merupakan sumber ilmu dan nasihat dalam bidang kesukarelawanan serta manfaat penglibatan penduduk awam dalam pregram pembangunan. 

UNV ditubuhkan pada 1970 dan mempunyai tugas meningkatkan kesedaran tentang kesukarelawanan, memberi bantuan teknikal untuk mengembangkan kesukarelawanan serta mennyediakan dan menggerakkan sukarelawan di seluruh dunia.

UNV beribu pejabat di Bonn, Jerman dan diletakkan di bawah tanggungjawab Program Pembangunan PBB (UNDP). 

## Pautan luar
*UN volunteers

*Sukarelawan Malaysia
UNRWA

**Agensi Bantuan dan Kerja Bangsa-Bangsa Bersatu untuk Pelarian Palestin di Asia Barat** atau **UNRWA** (, ) merupakan agensi Pertubuhan Bangsa-bangsa Bersatu yang memberi pendidikan, perkhidmatan kesihatan, sosial dan bantuan kecemasan kepada 4 juta penduduk pelarian Palestin yang tinggal di Genting Gaza, Tebing Barat, Jordan, Lubnan dan Syria. 

Selepas Perang Arab-Israel 1948, UNRWA ditubuhkan melalui Resolusi Perhimpunan Agung PBB 302 (IV) pada tahun 1949 demi mengendalikan program pemulihan untuk penduduk pelarian Palestin. UNRWA telah membekalkan makanan, pakaian serta tempat perlindungan kepada beribu-ribu penduduk ini dalam masa perang  dan aman, serta memberi pendidikan dan perkhimatan kesihatan kepada kanak-kanak.
Tabung Pembangunan Wanita Pertubuhan Bangsa-Bangsa Bersatu

**Tabung Pembangunan Wanita Pertubuhan Bangsa-Bangsa Bersatu (UNIFEM)** merupakan tabung PBB yang dimulakan pada 1976 untuk memberi bantuan kewangan dan teknikal kepada usaha memupuk kesamaan taraf wanita. UNIFEM juga merupakan suara wanita dalam Pertubuhan Bangsa-Bangsa Bersatu dan berperanan melobi PBB memntingkan hak wanita dalam menentukan dasar mereka.

UNIFEM mempunyai empat matlamat utama, iaitu:
* mengurangkan kemiskinan dan penyisihan wanita
* menghentikan keganasan terhadap wanita
* mengurangkan jangkitan HIV/AIDS di kalangan wanita
* menyokong kepimpinan wanita dalam urusan pentadbiran dan pemulihan pasca-perang

## Pautan luar
* UNIFEM
Pejabat Daerah dan Tanah Batang Padang

**Pejabat Daerah Dan Tanah Batang Padang** (PDTBP) terletak di Pekan Tapah, Batang Padang, Negeri Perak.

PDTBP telah ditubuhkan pada tahun 1920 dan telah diwartakan mengikut Warta Kerajaan Negeri Perak. Di PDTBP terdapat seorang Pegawai Daerah yang akan mengurus dan mentadbir pegurusan PDTBP. 

Pegawai Daerah yang pertama berkhidmat di PDTBP ialah Mr. M. M. Melinton. 

Pegawai Daerah terkini iaitu ke-48 yang berkhidmat di PDTBP mulai 19 Julai 2022 ialah YBrs. Tuan Ahmad Redhauddin bin Ahmad Shokori. 

Pembukaan rasmi PDTBP telah disempurnakan oleh DYMM Pemangku Raja Perak Darul Ridzuan, Raja Nazrin Shah Ibni Sultan Azlan Muhibbuddin Shah, D.K., S.P.C.M., S.P.T.S. pada hari Selasa, 27 Jun 1989 bersamaan 23 Zulkaedah 1409 Hijriyyah.

PDTBP telah dipertanggungjawabkan kerajaan negeri untuk mengawal empat buah  mukim yang terdiri dari Mukim Batang Padang, Mukim Chenderiang, Mukim Bidor dan Mukim Sungkai. Setiap mukim yang dinyatakan mempunyai seorang penghulu yang akan membantu menjaga keamanan dan kemakmuran mukim tersebut. Di daerah Batang Padang, terdapat 46 buah Kampung Tradisional, 20 buah Kampung Baru, tiga buah kampung yang majoriti penduduknya masyarakat India dan 70 buah Kampung Orang Asli.

Logo rasmi PDTBP adalah lambang negeri Perak yang menjadi kebanggaan rakyat negeri Perak dan penduduk daerah Batang Padang. 

PDTBP adalah merupakan organisasi yang mengutamakan mutu perkhidmatan. Ini dapat dibuktikan apabila PDTBP pernah dianugerahkan dengan MS ISO 9002 pada tahun 1994 bagi perkhidmatan pendaftaran urusniaga. Walaupun perlaksanaan ini hanya di bahagian perkhidmatan pendaftaran urusniaga sahaja tetapi ia membuktikan bahawa organisasi ini mampu memberi perkhidmatan yang berkualiti baik dan memenuhi  kepada cita rasa pelanggan. 

Seperti organisasi lain juga, PDTBP pernah memperolahi anugerah bagi pejabat terbaik di peringkat negeri Perak bagi tahun 1986, 1995, 1997 dan 1999 yang dianugerahkan oleh Tan Sri Dato’ Seri Ramli Ngah Talib yang merupakan Menteri Besar Perak pada waktu itu. Selain itu, PDTBP juga adalah merupakan organisasi yang aktif dalam bidang sukan kerana organisasi ini sentiasa menghantar wakil untuk pelbagai kejohanan yang dianjurkan antara jabatan-jabatan seperti acara sukan tahunan.

## Pautan luar
* Portal rasmi PDTBP
Pusat Perdagangan Antarabangsa

**Pusat Perdagangan Antarabangsa (ITC)** (Bahasa Perancis: *Centre du commerce international* (CCI)) merupakan agensi kerjasama teknikal antara Persidangan Perdagangan dan Pembangunan PBB dan Pertubuhan Perdagangan Dunia (WTO). ITC memberi sokongan kepada sektor perniagaan dalam negara membangun dengan meningkatkan kebolehan mereka bersaing dalam pasaran antarabangsa.

Matlamat utama ITC:
*mempermudah integrasi pelanggan mereka ke dalam sistem perdagangan dunia
*menyokong usaha kerajaan-kerajaan melaksanakan strategi pembangunan perdagangan
*mengukuhkan sektor perkhidmatan utama
*memajukan prestasi eksport sektor-sektor penting
*memajukan Perusahaan Kecil & Sederhana dalam perdagangan antarabangsa

## Rujukan

## Pautan luar
*Pusat Perdagangan Antarabangsa
Pertubuhan Perdagangan Dunia

**Pertubuhan Perdagangan Dunia** (Bahasa Inggeris: **World Trade Organization** ; singkatan: **WTO**) merupakan sebuah pertubuhan yang ditubuhkan untuk menggalakkan perdagangan antarabangsa.

WTO menetapkan peraturan perdagangan antarabangsa, melaksanakan perjanjian perdagangan dan memastikan negara ahlinya memegang kepada perjanjian yang dimeterai.

Tiga badan utama WTO ialah Persidangan Menteri, Majlis Agung dan Ketua Pengarah.

## Rujukan

## Pautan luar

* Official WTO homepage
** &nbsp; – Highlights of the first decade, Annual Report 2005 pp.&nbsp;116–66
** Glossary of terms – a guide to 'WTO-speak'
* International Trade Centre – joint UN/WTO agency
Radang perikardium

**Perikarditis** adalah keradangan perikardium. Ia boleh menyebabkan cecair berkumpul di dalam karung perikardium. Cecair yang berlebihan itu boleh mengakibatkan tamponad kardium dengan menghalang jantung daripada berdegup dengan betul atau menekan pembuluh jantung secara fizikal.

Perikarditis akut lebih umum berbanding perikarditis kronik, dan boleh terjadi akibat komplikasi jangkitan, keadaan immunologi atau serangan jantung.